Title: Orientacions pel professorat
Course: Sistemes microinformàtics > Section: 3. PROGRAMACIÓ DE L'APP: PHONEGAP

Orientacions pel professorat

La temporització d'aquest bloc és de 20 hores.

L'objectiu és que els alumnes comencin a conèixer el món de la programació i que arribin a ser capaços de realitzar una app. Un cop sabem quina app volem realitzar, a qui va dirigida, com la comercialitzarem i distribuirem, i tenim el disseny fet, començarem a programar-la en base a la feina prèvia.

Per al desenvolupament de l'app es proposa utilitzar les llibreries de PhoneGap/Cordoba, ja que és lliure i permet desenvolupar aplicacions en multiplataforma: IOS, Android, Windows Phone, entre d'altres. Tots els entorns tenen el seu llenguatge propi, però emprant PhoneGAP/Cordova programaran les apps fent servir HTML i CSS per al disseny visual i javascript per accedir a les funcions i característiques del dispositiu.

Al programar l'APP, caldrà treballar la sintaxi pròpia de JavaScript, el treball amb variables locals o globals, la creació de funcions o la crida a les mateixes, així com el pas de variables, les estructures condicionals, estructures iteratives i les diferents crides a les llibreries PhoneGAP/Cordova per accedir als components del dispositiu, així com el control d'events.

Com que el temps del bloc és reduït, els alumnes hauran de treballar pel seu compte a casa, per poder portar a terme el projecte final que se'ls demana. També seria molt recomanable emprar algunes de les hores del mòdul corresponents a HTML+CSS a treballar alguns continguts de disseny de les apps, ja que en aquesta unitat només es podran veure les possibilitats que ofereix PhoneGAP/Cordova de treballar amb els dispositius fent crides des d'una WebAPP.

Per al disseny de la interficie de les aplicacions PhoneGAP/Cordova pot resultar molt interessant treballar amb algun Framework CSS simple, que permeti fàcilment preparar les pantalles de l'aplicació, com podria ser OnsenUI (http://onsen.io) o jQueryMobile (https://jquerymobile.com/)

El treball en equip a l'hora de desenvolupar el projecte final és molt important, així com saber distribuir-se el temps i organitzar-se les tasques, valors que es tindran en compte a l'hora d'avaluar el bloc.